**Brussels Airlines** é a aeroliña nacional de Bélxica. Ten a súa base e a súa sede en terreos do aeroporto de Bruxelas e é unha subsidiaria de Lufthansa. É a aeroliña máis grande baseada en Bélxica, operando a preto de 100 destinos de Europa, Norteamérica e África. Realiza tamén servizos chárter, mantemento e adestramento de pilotos e tripulantes. A compañía é membro da Asociación de Transporte Aéreo Internacional (IATA) e da alianza de aeroliñas Star Alliance.

O seu código da IATA *SN* é herdanza das súas predecesoras, Sabena e SN Brussels Airlines. Lufthansa mercou o 45% da compañía no ano 2009 e en setembro de 2016 a aeroliña alemá anunciou que mercaría o resto do capital de Brussels Airlines por 2,6 millóns de euros. A operación foi completada en xaneiro de 2017.

Historia
--------

### Primeiros anos

Brussels Airlines creouse tras a fusión de SN Brussels Airlines (SNBA) e Virgin Express, a primeira creada tras a quebra da anterior operadora nacional de Bélxica, Sabena. O 12 de abril de 2005, SN Airholding, a compañía tras SNBA, asinou un acordo con Richard Branson, dándolle control sobre Virgin Express. O 31 de marzo de 2006 SNBA e Virgin Express anuncioaron a súa fusión nunha única compañía. O 7 de nobembro de 2006 anunciouse o novo nome, Brussels Airlines, nunha conferencia de prensa no aeroporto de Bruxelas. A nova aeroliña comezou a operar o 25 de marzo de 2007. Nalgún momento entre este período, a compañía aérea viuse obrigada a cambiar o seu logotipo de 13 puntos por un de 14 debido a que os pasaxeiros supersticiosos queixáronse del.

Un antigo Avro RJ85 de Brussels Airlines pintado cunha librea provisional tras a fusión
O 15 de setembro de 2008 anunciouse que Lufthansa mercaría o 45% das accións de Brussels Airlines coa opción de facerse co 55% restante a partir de 2011. Como parte deste acordo, Brussels Airlines uniríase a Star Alliance. Dende o 26 de outubro de 2008, o código OACI combiou de *DAT* a *BEL*.

O 15 de xuño de 2009 Brussels Airlines anunciou que a Comisión Europea autorizara a Lufthansa para tomar unha participación minoritaria en Brussels Airlines. Como resultado desta aprobación por parte da Unión Europea, Brussels Airlines foi capaz de unirse a Star Alliance. Lufthansa mercou o 45% da compañía en 2009, e mercou o resto en xaneiro de 2017.

Dende o 25 de outubro de 2009 Brussels Airlines vén sendo membro do programa de viaxeiro frecuente de Lufthansa, Miles & More. O 9 de decembro de 2009 Brussels Airlines converteuse no membro 26 de Star Alliance nunha cerimonia na casa do concello de Bruxelas.

Un Airbus A330-300 de Brussels Airlines en 2009 cunha librea provisional
O 15 de decembro de 2009 Brussels Airlines anunciou que estaba traballando nunha nova aeroliña rexional na República Democrática do Congo. O nome da aeroliña era Korongo Airlines, a súa principal base estaba en Lubumbashi e comezou a operar en abril de 2012, rematando as súas actividades en 2015.

### Desenvolvemento dende 2010

O 5 de xullo de 2010 entrou en servizo un quinto Airbus A330-300 coa aeroliña. Brussels Airlines incrementou as súas frecuencias cara Abidjan (ata 6 por semana) e engadiu Accra, Cotonou, Ouagadougou, e Lomé como novos destinos. O 11 de agosto de 2010, Brussels Airlines e o turoperador Club Med anunciaron unha nova colaboración. A partir de abril de 2011, Brussels Airlines transportará o 80 % de todos os pasaxeiros do Club Med fóra de Bruxelas, tanto nas rutas regulares existentes de Brussels Airlines como nas novas rutas chárter operadas por Brussels Airlines. A aeroliña tamén anunciou que alugaría dous avións Airbus A320 a partir de xaneiro de 2011.

Airbus A319 coa antiga librea aterrando en Estocolmo-Bromma
O 26 de agosto de 2010 a compañía anunciou o seu novo proxecto de mantemento. O contrato con Sabena Technics para os A330 e Boeing 737 remataba o 1 de xaneiro de 2011 e Brussels Airlines encargaríase dende entón do mantemento dos avións. Para poder facer isto foi necesario o traslado do Edificio 117 ao Hangar 41 do aeroporto de Bruxelas. Así mesmo, 73 persoas de Sabena Technics incorporáronse ao persoal de mantemento de Brussels Airlines.

O 1 de xuño de 2012 Brussels Airlines inaugurou a ruta a Nova York-JFK, operñandoa diariamente cun Airbus A330-300 equipado con interior novo. Esta foi a primeira aeroliña belga en voar a Nova York en 10 anos, despois do colapso de Sabena e Delsey Airlines. Dende o 18 de xuño de 2013 a aeroliña tamén comezou a voar 5 veces por semana a Washington Dulles. Dende abril de 2016 Toronto Pearson tamén foi engadido á súa rede de rutas de América do Norte.

En xaneiro de 2014 Brussels Airlines engadiu 9 destinos estacionais e regresou ao mercado polaco tras varios anos de ausencia. Nese mes tamén confirmou a renovación da súa frota e a retirada dos seus Avro RJ100 cara 2016.

No mes de abril de 2015, Brussels Airlines foi eloxiada pola Casa Branca por continuar coa súa operación normal de voo a países de África occidental durante o brote de ébola, permitindo a entrega de axuda esencial. Todas as outras compañías aéreas, agás Royal Air Maroc, suspenderon os seus voos a Serra Leoa, Liberia e Guinea.

O 22 de marzo de 2016, membrod da organización terrorista Estado Islámico detonaron dúas bombas no aeroporto de Bruxelas, pechando o aeroporto ata o día 27 dese mes. Brussels Airlines pasou algúns dos seus voos de longa distancia a Zurich e Frankfurt e iniciou un servizo lanzadeira de con avións Airbus A319/Avro RJ100 entre Liege/Antwerp e Zurich/Frankfurt, ademais de proporcionar un servizo de autobús dende Bruxelas a Amberes e Liexa dende onde prestaba servizo a destinos europeos.

En setembro de 2016 Brussels anunciou que a partir de marzo de 2017 comezaría a ofrecer un novo servizo a Mumbai , que comezaría cunha frecuencia de 5 voos semanais operados por Airbus A330. O día 28 dese mes a xunta de supervisión de Lufthansa anunciou que a aeroliña exercería a opción de mercar o restante 55% da compañía matriz de Brussels Airlines, SN Airholding. As modalidades de adquisición definiráinse antes de finais dese ano para realizar a transacción a principios de 2017.

En marzo de 2017, Thomas Cook anunciou a súa intención de vender a súa filial en Bélxica, Thomas Cook Airlines Belgium, que acabaría cesando operacións en outubro dese mesmo ano sendo integrados dous avións e todos os dereitos de tráfico en Brussels Airlines. Brussels Airlines tamén se fixo cargo dos 160 tripulantes de Thomas Cook Airlines.

Frota
-----

### Actual

En decembro de 2023 a frota de Brussels Airlines estaba formada polos seguintes avións:

| Avión | En servizo | Pedidos | Pasaxeiros | Notas |
| --- | --- | --- | --- | --- |
| B | E+ | E | Total |
| Airbus A319-100 | 15 | — | — | — | 141 | 141 | Os avións máis vellos serán retirados e gradualmente substituñidos por Airbus A320neo a partir de 2023.
Un avión ten a librea de Star Alliance. |
| Airbus A320-200 | 18 | — | — | — | 180 | 180 | Seis avións pintados con libreas de *Iconos Belgas*,
e tres coa librea de Star Alliance. |
| Airbus A320neo | 2 | 3 | — | — | 180 | 180 | Entregas a partir de novembro de 2023 para substituír aos Airbus A319-100 máis vellos. |
| Airbus A330-300 | 9 | 2 | 30 | 21 | 242 | 293 | 2 A330-300 máis uniranse á frota en 2024. |
| Total | 44 | 5 |  |

Notas
-----

1. ↑  Air Transport World (ed.). "Brussels Airlines to wet-lease Superjets". Archived from the original on 17 de xaneiro de 2017. Consultado o 26 de xaneiro de 2017.
2. ↑  "About". *Star Alliance*. Consultado o 20 de xaneiro de 2024.
3. ↑  Reuters (ed.). "Lufthansa board approves Brussels Airlines takeover". Archived from the original on 30 de novembro de 2016. Consultado o 26 de xaneiro de 2017.
4. ↑  Air Transport World (ed.). "Lufthansa acquires Brussels Airlines, to become part of Eurowings". Consultado o 26 de xaneiro de 2017.
5. ↑  Kylie, Nicole (2023-03-25). "16 Years Of Operations: How Today's Brussels Airlines Came To Be". *Simple Flying* (en inglés). Consultado o 2024-01-20.
6. ↑  "'Unlucky' airline logo grounded" (en inglés). 2007-02-21. Consultado o 2024-01-20.
7. ↑  "Lufthansa - Press Releases". *web.archive.org*. 2008-09-18. Arquivado dende o orixinal o 18 de setembro de 2008. Consultado o 2024-01-20.
8. ↑  "Brussels Airlines - Press Release Detail". *web.archive.org*. 2008-09-18. Archived from the original on 18 de setembro de 2008. Consultado o 2024-01-20.
9. ↑  "Brussels Airlines - Press Release Detail". *web.archive.org*. 2009-06-26. Archived from the original on 26 de xuño de 2009. Consultado o 2024-01-20.
10. ↑  "Lufthansa plans Brussels, Air Berlin deals in Eurowings drive". *Reuters*. Consultado o 20 de xaneiro de 2024.
11. ↑  "Lufthansa acquires Brussels Airlines, to become part of Eurowings". *Aviation Week Network*. Consultado o 2024-01-20.
12. ↑  "Brussels Airlines joins Star Alliance". *Brussels Airlines* (en inglés). 2009-12-09. Consultado o 2024-01-20.
13. ↑  "Club Med in zee met Brussels Airlines". *De Tijd*. Consultado o 22 de xaneiro de 2024.
14. ↑  "Brussels Airlines intends to carry out its own daily maintenance of long-distance fleet". *Brussels Airlines* (en inglés). 2010-08-26. Consultado o 2024-01-22.
15. ↑  "Brussels Airport Website: Brussels Airlines: inaugural flight to New York". *web.archive.org*. 2014-05-15. Arquivado dende o orixinal o 15 de maio de 2014. Consultado o 2024-01-22.
16. ↑  "Brussels Airlines - Flights to Washington". *web.archive.org*. 2013-04-26. Archived from the original on 26 de abril de 2013. Consultado o 2024-01-25.
17. ↑  "Brussels Airlines invests in intercontinental growth". *Brussels Airlines* (en inglés). 2015-12-18. Consultado o 2024-01-25.
18. ↑  "Meer vliegtuigen en bestemmingen Brussels Airlines". *vrtnws.be* (en neerlandés). 2014-01-29. Consultado o 2024-01-25.
19. ↑  "Brussels Airlines praised by Washington". *vrtnws.be* (en inglés). 2015-04-18. Consultado o 2024-01-25.
20. ↑  "Why One Airline Flies To West Africa Despite Ebola". *TIME* (en inglés). 2014-10-10. Consultado o 2024-01-25.
21. ↑  "Brussels Airlines starts new Mumbai route on 30 March 2017". *Brussels Airlines* (en inglés). 2016-09-08. Consultado o 2024-01-25.
22. ↑  "Lufthansa Aufsichtsrat gibt grünes Licht für vollständigen Erwerb von Brussels Airlines". *Lufthansa Group Investor Relations* (en alemán). 2016-09-28. Consultado o 2024-02-08.
23. ↑  "Thomas Cook gibt belgisches Fluggeschäft an Lufthansa ab". *aero.de* (en alemán). 2017-03-30. Consultado o 2024-02-08.
24. ↑  "Brussels Airlines to absorb Thomas Cook Airlines Belgium". *ch-aviation* (en inglés). Consultado o 2024-02-08.
25. ↑  "Belgian Aircraft Register". *es.mobilit.fgov.be*. Consultado o 2024-01-20.
26. 1 2  "Na topzomer: Brussels Airlines gaat coronasteun al tegen eind dit jaar terugbetalen en dat is veel vroeger dan voorzien" [After peak summer: Brussels Airlines will refund corona support by the end of this year and that is much earlier than expected]. *vrt news* (en Dutch). 27 de outubro de 2022. Consultado o 20 de xaneiro de 2024.
27. 1 2  "Brussels Airlines To Take 3 New A320neos In 2023". *Simple Flying* (en inglés). 2021-06-29. Consultado o 20 de xaneiro de 2024.
28. ↑  "Brussels Airlines expands A320neo fleet, wet-leases CRJs". *ch-aviation*. 9 de decembro de 2022. Consultado o 20 de xaneiro de 2024.

Véxase tamén
------------

### Ligazóns externas

* Páxina da aeroliña

| * v
* c
* e
Membros de Star Alliance |
| --- |
| Membros fundadores | 
* Air Canada
* Lufthansa
* Scandinavian Airlines
* Thai Airways International
* United Airlines

 |  |
| Membros | 
* Adria Airways
* Aegean Airlines
* Air China
* Air India
* Air New Zealand
* All Nippon Airways
* Asiana Airlines
* Austrian Airlines
* Avianca
* Brussels Airlines
* Copa Airlines
* Croatia Airlines
* EgyptAir
* Ethiopian Airlines
* EVA Air
* LOT Polish Airlines
* Shenzhen Airlines
* Singapore Airlines
* South African Airways
* Swiss International Air Lines
* TAP Air Portugal
* Turkish Airlines

 |
| Membros afiliados | 
* Air Canada
	+ Express
	+ Jetz
	+ Rouge
* Air New Zealand Link
* Airlink
* ANA Wings
* Avianca
	+ Brasil
	+ Costa Rica
	+ El Salvador
	+ Guatemala
	+ Honduras
	+ Nicaragua
	+ Perú
* Copa Airlines Colombia
* EgyptAir Express
* Lufthansa Regional
* Olympic Air
* PGA Express
* Portugália
* South African Express
* Swiss Global Air Lines
* Thai Smile
* Uni Air
* United Express

 |
| Futuros socios de conexión | 
* Mango
* Juneyao Airlines

 |
| Antigos membros | 
* Ansett Australia
* Austrian Arrows
* Blue1
* BMI
* Continental Airlines
* Mexicana de Aviación
* Shanghai Airlines
* Spanair
* TACA Airlines
* TAM Airlines
* Varig
* US Airways

 |


|  |  |
| --- | --- |
| Control de autoridades | 
* Wd: Q153571
* EBID: ID
* GND: 10361072-8
* LEI: 549300VSM2RG55U2QU15
* OpenCorporates: 0400853488

 |